ילדות 
זה מליון חלומות ואלפי משחקים; זה צבעים ושמות כסמלי ממתקים; זה אחים ואחות, נוף של עיר ופריחות; זה אבי ומי שנתנו לי את שמי; זה שבת של חמין וקידוש וחלה; זה ריחות של יסמין עם נרות הבדלה; ילדות, כן, ילדות.; זה לילות בהירים, זה לרוץ יחפים; זה טיול ושירים, זה מדריך בצופים; זה שכונת הפחים ואלפי חצרות; זה עציץ עם פרחים ובצל על קירות; זה מכות בשכונה ובעין פנס; זה פרוסה עם גבינה, זה בית ספר אליאנס; ילדות, כן, ילדות.; זה מקלט, משחקים וקולות מלחמה; ילדים ששותקים, זה מצור ואימה; זה גם שוק הדגים, תבלינים ופירות; זה רוכלים צועקים, תרנגול כפרות; זה סבי שידע בלילות חשוכים; לספר אגדה על מלכות ומלכים; ילדות, כן, ילדות.; זה חזה מפותח של ילדה משונה; זה כפתור שנפתח, זה סטירה ראשונה; זה חמש אבנים, זה לקפוץ על גגות; זה בתים ישנים, מדרגות מדרגות; זה לחזור מאוחר, זה לפחוד משדים; זה לרצות שמחר לא נהיה ילדים; ילדות, כן, ילדות.; 